ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 216 τελικό 
Βρυξέλλες, 18 Μαΐου 1993 
Τροποποιημένη πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
Τροποποίηση του άρθρου 51 
της προσωρινής συμφωνίας 
με τη Βουλγαρία 
(υποβληθείσα από την Επιτροπή 
σύμφωνα με το άρθρο 149, παράγραφος 3 της συνθήκης ΕΟΚ) 
-1-
Αιτιολογική έκθεση 
1. Οι διαδικασίες γνωστοποίησης σχετικά με την ενδιάμεση συμφωνία με τη 
Βουλγαρία δεν μπόρεσαν να εγκριθούν πριν από τις 30 Απριλίου 1993. Αυτή 
η διαδικαστική καθυστέρηση οφείλεται σε διαφορά απόψεων μεταξύ των 
κρατών μελών σχετικά με τους κανονισμούς εφαρμογής για τα μέτρα 
διασφάλισης που θα πρέπει να εγκριθούν δυνάμει της ενδιάμεσης 
συμφωνίας. Σύμφωνα με το παρόν κείμενο του αρθ. 51 αυτή η κατάσταση 
συνεπάγεται ότι η ενδιάμεση συμφωνία δεν μπορεί να τεθεί σε ισχύ την 1η 
Ιουνίου 1993 όπως προβλεπόταν. 
2. Για να αποφευχθεί αυτό, προτείνεται να τροποποιηθεί το άρθ. 51 ώστε η 
προθεσμία μεταξύ της ημερομηνίας της αμοιβαίας γνωστοποίησης από τα δύο 
μέρη ότι έχουν ολοκληρωθεί όλες οι αναγκαίες διαδικασίες για τη θέση σε 
ισχύ, και της ημερομηνίας έναρξης ισχύος να μικρύνει για να επιτρέψει 
την έναρξη ισχύος της ενδιάμεσης συμφωνίας την 1η Ιουνίου 1993 όπως 
προβλεπόταν. 
-2-
ΕΝΔΙΑΜΕΣΗ ΣΥΜΦΩΝΙΑ 
'Αρθρο 51 
Η παρούσα συμφωνία εγκρίνεται από τα συμβαλλόμενα μέρη σύμφωνα με τις κατ' 
ιδίαν διαδικασίες τους. 
Η παρούσα συμφωνία αρχίζει να ισχύει την πρώτη ημέρα του μήνα από την 
ημερομηνία κατά την οποία τα συμβαλλόμενα μέρη γνωστοποιούν αμοιβαία την 
ολοκλήρωση των διαδικασιών που αναφέρονται στην πρώτη παράγραφο. 
Με την έναρξη ισχύος της, αναστέλλεται η εφαρμογή των άρθρων 2 έως 18 της 
συμφωνίας μεταξύ της Ευρωπαϊκής Οικονομικής Κοινότητας, της Ευρωπαϊκής 
Κοινότητας Ατομικής Ενέργειας και της Βουλγαρίας για το εμπόριο και την 
εμπορική και οικονομική συνεργασία, η οποία υπεγράφη στις 8 Μαΐου 1990. 
-^ Σχέδιο 
Α. Επιστολή της Κοινότητας 
Κύρι ε, 
Η ενδιάμεση συμφωνία μεταξύ της Ευρωπαϊκής Οικονομικής Κοινότητας, της 
Ευρωπαϊκής Κοινότητας Ανθρακα και Χάλυβα και της Δημοκρατίας της 
Βουλγαρίας, η οποία περιλαμβάνει τις διατάξεις της ευρωπαϊκής συμφωνίας 
σχετικά με το εμπόριο και τα συνοδευτικά μέτρα, υπογράφηκε στις Βρυξέλλες 
στις 8 Μαρτίου 1993 με σκοπό να εξασφαλιστεί η ταχεία θέση σε εφαρμογή των 
εν λόγω διατάξεων. Σύμφωνα με το άρθρο 51 της ενδιάμεσης συμφωνίας, η 
συμφωνία αρχίζει να ισχύει την πρώτη ημέρα του δεύτερου μήνα μετά την 
ημερομηνία κατά την οποία τα μέρη γνωστοποιούν αμοιβαία την ολοκλήρωση των 
διαδικασιών έγκρισης. Ως ημερομηνία ενάρξεως ισχύος είχε προβλεφθεί κατά 
την υπογραφή της ενδιάμεσης συμφωνίας η 1η Ιουνίου 1993. 
Δεδομένου ότι η ολοκλήρωση των διαδικασιών έγκρισης σημείωσε καθυστέρηση 
από τα μέρη για τεχνικούς λόγους και ότι τα μέρη θεωρούν πάντα ότι η 1η 
Ιουνίου 1993 πρέπει να είναι η ημερομηνία ενάρξεως ισχύος, τα εν λόγω μέρη 
συμφώνησαν να αντικαταστήσουν το δεύτερο εδάφιο του άρθρου 51 της 
ενδιάμεσης συμφωνίας με το ακόλουθο κείμενο : 
"Η παρούσα συμφωνία αρχίζει να ισχύει την πρώτη ημέρα του μήνα που 
έπεται της ημερομηνίας κατά την οποία τα μέρη γνωστοποιούν αμοιβαία 
την ολοκλήρωση των διαδικασιών που αναφέρονται στην πρώτη παράγραφο". 
θα σας ήμουν υπόχρεος αν θέλατε να επιβεβαιώσετε τη συμφωνία της κυβέρνησης 
σας με το περιεχόμενο της παρούσας επιστολής. 
Με τιμή, 
Για την Κοινότητα 
- L^. - Σχέδιο 
Β. Επιστολή της Δημοκρατίας της Βουλγαρίας 
Κύρι ε, 
Εχω την τιμή να σας γνωρίσω τη λήψη σημερινής επιστολής σας η οποία έχει ως 
εξής : 
"Η ενδιάμεση συμφωνία μεταξύ της Ευρωπαϊκής Οικονομικής Κοινότητας, 
της Ευρωπαϊκής Κοινότητας Ανθρακα και Χάλυβα και της Δημοκρατίας της 
Βουλγαρίας, η οποία περιλαμβάνει τις διατάξεις της ευρωπαϊκής 
συμφωνίας σχετικά με το εμπόριο και τα συνοδευτικά μέτρα, υπογράφηκε 
στις Βρυξέλλες στις 8 Μαρτίου 1993 με σκοπό να εξασφαλιστεί η ταχεία 
θέση σε εφαρμογή των εν λόγω διατάξεων. Σύμφωνα με το άρθρο 51 της 
ενδιάμεσης συμφωνίας, η συμφωνία αρχίζει να ισχύει την πρώτη ημέρα 
του δεύτερου μήνα μετά την ημερομηνία κατά την οποία τα μέρη 
γνωστοποιούν αμοιβαία την ολοκλήρωση των διαδικασιών έγκρισης. Ως 
ημερομηνία ενάρξεως ισχύος είχε προβλεφθεί κατά την υπογραφή της 
ενδιάμεσης συμφωνίας η 1η Ιουνίου 1993. 
Δεδομένου ότι η ολοκλήρωση των διαδικασιών έγκρισης σημείωσε 
καθυστέρηση από τα μέρη για τεχνικούς λόγους και ότι τα μέρη θεωρούν 
πάντα ότι η 1η Ιουνίου 1993 πρέπει να είναι η ημερομηνία ενάρξεως 
ισχύος, τα εν λόγω μέρη συμφώνησαν να αντικαταστήσουν το δεύτερο 
εδάφιο του άρθρου 51 της ενδιάμεσης συμφωνίας με το ακόλουθο κείμενο: 
"Η παρούσα συμφωνία αρχίζει να ισχύει την πρώτη ημέρα του 
μήνα που έπεται της ημερομηνίας κατά την οποία τα μέρη 
γνωστοποιούν αμοιβαία την ολοκλήρωση των διαδικασιών που 
αναφέρονται στην πρώτη παράγραφο". 
θα σας ήμουν υπόχρεος αν θέλατε να επιβεβαιώσετε τη συμφωνία της 
κυβέρνησης σας για το περιεχόμενο της παρούσας επιστολής." 
Εχω την τιμή να σας επιβεβαιώσω ότι η κυβέρνηση μου συμφωνεί με το 
περιεχόμενο της επιστολής σας. 
Με τιμή, 
Για τη Δημοκρατία 
της Βουλγαρίας 

ISSN 0254-1483 
- S -
COM(93)216 τελικό 
ΕΓΓΡΑΦΑ 
GR 11 
Apit}. καταλόγου : CB-CO-93-242-GR-C 
ISBN 92-77-55826-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg